cyanic-selkie/wikianc huggingface dataset:
Lady from the Sea
Handling
Alene etter farens død sa Ellida ja til å gifte seg med Dr. Wangel, en enkemann med to voksne døtre. Hun følte seg som en fremmed i sitt nye hjem og var alene en stor del av tiden. Ensomheten ledet til en mental depresjon, og mens årene gikk vokste det frem en forferdelig angst i henne om hvordan hennes skjebne ville bli, dersom sjømannen kom tilbake for å gjenta sitt krav. Fantasiene virket så sterkt på henne at da sjømannen til slutt vendte tilbake fra havet bønnfalt hun ektemannen om å gi henne tillatelse til å reise med ham, skjønt hun var redd og hadde begynt å hate den fremmede mannen. Dr. Wangel prøvde å vise henne at hennes plikt og lykke lå hos ham i hennes hjem. Da han følte at hun aldri ville bli lykkelig med alle engstelser som ville formørke hennes liv, bestemte han seg for å fortelle henne at hun var fri.
Da Ellida fant ut at hun stod fritt til å velge mellom sjømannen og ektemannen, skjønte hun at hun rett og slett ikke likte denne mannen - som hadde vært en fryktelig hemmelighet, hvis eksistens hun hadde skjult for andre (innbefattet sin ektemann) og som hun fritt kunne gifte seg med eller vrake etter eget behag. Av egen fri vilje beordret Ellida sjømannen til å forlate henne. Hun fortalte at han ikke lenger hadde makt til å skremme eller forvirre henne. Med perfekt tillit og ingen hemmeligheter seg imellom innledet Dr. Wangel og Ellida et nytt liv uten hindringer for deres totale kjærlighet og forståelse.
Reto Schäppi
Reto Schäppi (født 27. januar 1991) er en sveitsisk ishockeyspiller.
Han representerte Sveits under Vinter-OL 2018 i Pyeongchang, hvor han ble utslått i gruppespillet med det sveitsiske landslaget.
Dionne Warwick
Marie Dionne Warrick, best kjent som Dionne Warwick, (født 12. desember 1940 i East Orange i New Jersey) er en amerikansk sanger og skuespiller som er kjent for sitt samarbeid med komponistene og produsentene Burt Bacharach og Hal David. Fra 1955 til 1999 har hun hatt 56 hits på Billboards Hot 100 liste, noe som bare overgås av Aretha Franklin.
Dionne Warwick hadde foreldrene Lee Drinkard og Mancel Warrick. Hennes mor var manager for the Drinkard Singers og hennes far var blant annet en jernbanearbeider, autorisert regnskapsfører og en plate-promotor.
Hun begynte sangkarrieren som gospelsanger da hun var tenåring og sang i den lokale metodistkirken. Da hun fikk en jobb som backingsanger for The Drifters, ble hun oppdaget av Burt Bacharach og Hal David. Det ble begynnelsen på et årelangt samarbeid, hvor Bacharach og David skrev og produserte sanger for henne. Med hiten Walk on By fra 1964 befestet hun sin suksess. Senere samarbeidet hun med Tina Turner, Stevie Wonder, Isaac Hayes og hennes kusine Whitney Houston.
Sangen «I'll Never Love This Way Again» gav Warwick en Grammy Award i 1980 for Best Female Pop Vocal Performance. Warwick er blant de 40 som har flest låter på hitlistene i USA mellom 1955 og 1999, basert på hennes "chart history" på Billboard's Hot 100 popsingel-liste. Hun er også den kvinne som er den som har nest flest låter på hitlistene under rockeraen (1955–1999). Hun er også den vokalisten som har hatt som har hatt flest hits noensinne, med 56 av sine singler på Hot 100 mellom 1962 og 1998 (12 av dem Topp Ti), og totalt 80 singler – enten solo eller som et samarbeide – på Hot 100, R&B og/eller "adult contemporary charts". Dionne rangerer som #74 på the Billboard Hot 100's "Greatest Artists of all time".
I løpet av sin karriere, har Dionne solgt mer enn 100 millioner plater på verdensbasis og hun har vunnet mange priser, inkludert seks Grammy Awards. Warwick er inntatt i Hollywood Walk of Fame, The Grammy Hall of Fame, The R&B Music Hall of Fame og The Apollo Theater Walk of Fame. I 2019 vant hun Grammy Lifetime Achievement Award. Tre av hennes sanger («Walk On By», «Alfie» og «Don't Make Me Over») har blitt inntatt i Grammy Hall of Fame. Hun er en tidligere "Goodwill Ambassador" for FN's Food and Agriculture Organization.
Karriere
Drinkard Singers
Mange i Warwicks familie var medlemmer i the Drinkard Singers, en gospel-gruppe og RCA artister som ofte opptrådte rundt i hele storbyområdet New York. Det originale Drinkard Singers, kjent som the Drinkard Jubilairs, bestod av Cissy, Anne, Larry og Nicky. Senere medlemmer i Drinkard Singers inkluderte Warwicks besteforeldre, Nicholas og Delia Drinkard, og ders barn: William, Lee (Warwick's mor) og Hansom. Da The Drinkard Singers opptrådte på "TV Gospel Time", hadde Dionne Warwick sin første opptreden på TV.
Marie instruerte gruppen, og Lee var deres manager. Da de ble mer kjente, begynte Lee og Marie å opptre med gruppen, og ble ledet av pop/R&B sanger Judy Clay, som Lee uoffisielt hadde tilknyttet gruppen. Elvis Presley uttrykte interesse for å ha gruppen med på turnéer. Dionne begynte å synge gospel som barn ved The New Hope Baptist Church i Newark, New Jersey.
Crusader
Crusader har flere betydninger:
Suncheon
Suncheon (Suncheon-si) er en by i provinsen Sør-Jeolla i Sør-Korea.
Byen er åsted for arrangementet International Garden Exposition Suncheon Bay Korea 2013 mellom 20. april 2013 og 20. oktober 2013, som nærmere bestemt går av stabelen rundt Suncheonbukta.
Krigsskadetrygden for løsøre
Krigsskadetrygden ytet erstatning for krigsskade på personlig løsøre og yrkesløsøre. Beslaglagte våpen og radioapparater ble imidlertid ikke erstattet av Krigsskadetrygden. Løsøre som ikke ble dekket av Krigsskadetrygden var varelagre, kontanter, verdipapirer og andre dokumenter, samt båter, biler og motorsykler.
For å ha rett til krigsskadetrygd måtte man ha betalt inn tilleggspremie på brannforsikringen.
Krigsskadetrygden for løsøre ble i 1947 slått sammen med Krigsskadetrygden for bygninger og ble til Krigsskadetrygdene for bygninger og løsøre.
Kontoret hadde adresse Klingenberggaten 7. Da jødiske Sara Caplan som overlevde krigen, søkte om erstatning for beslagleggelsen av familiens forretning i Narvik, ble hun forelagt et skjema der hun måtte svare på om hun hadde vært medlem av Nasjonal Samling. 26.november 1946, på dagen fire år etter at hun var blitt arrestert fordi hun var jødinne, ble Sara Caplan konfrontert med følgende tekst: «Jeg/vi erklærer herved at jeg/vi ikke har søkt medlemskap i eller vært medlem av Nasjonal Samling siden 9.april 1940, og at det ikke har vært reist sak mot meg/oss for mitt/vårt forhold under krigen.» Direktør Alf Rødskog og kontorets andre ansatte kjente godt til hennes historie, for skjemaene hun hadde fylt ut, var påtegnet «jødeskade» med blyant – men alle norske jøder som overlevde krigen, og søkte erstatning fra Krigsskadetrygden, måtte skrive under på dette skjemaet, som om det på noe tidspunkt hadde vært aktuelt for jøder å søke medlemskap i NS. Sara Caplan skrev under og mottok et forskudd på 3.500 kroner, som ikke var nok til å redde forretningen i Narvik.
Parc Zoològic de Barcelona
Dyreparken i Barcelona har en av de viktigste samlingene av dyr i Europa. I mange år, nærmere bestemt fra 1966 til 2003 var hovedattraksjonen den berømte albinogorillaen Floquet de Neu (Snøfnugg).
Muan
Muan (Muan-gun) er et fylke i provinsen Sør-Jeolla i Sør-Korea.
Fylket er provinshovedstad i Sør-Jeolla.
Kalyna Roberge
Kalyna Roberge (født 1. oktober 1986 i Saint-Étienne-de-Lauzon i Quebec) er en canadisk skøyteløper som deltok i de olympiske vinterleker i 2006 i Torino og 2010 i Vancouver.
Roberge vant en olympisk sølvmedalje i kortbaneløp på skøyter under Vinter-OL i 2010 i [øVancouver. Hun var med på det canadiske stafettlaget som kom på andreplass på 3 000 meter stafett for damer bak Kina etter at Sør-Korea, som var først i mål, ble diskvalifisert. De andre på laget var Jessica Gregg, Marianne St-Gelais og Tania Vicent.
Maxime Verhagen
Maxime Jacques Marcel Verhagen (født 14. september 1956 i Maastricht) er en nederlandsk politiker. Han tilhører partiet Christen Democratisch Appèl (CDA). Fra februar 2007 til oktober 2010 var han Nederlands utenriksminister.
Nakgrunn
Verhagen har utdannelse i historie fra Riksuniversitetet i Leiden, der han gikk ut med mastergrad i 1986.
Polirikken
Han begynte sin politiske karriere i CDA i 1976. Han har vært kommunepolitiker i Oegstgeest og var medlem av Europaparlamentet fra 1989 til 1994.
I 1994 ble han innvalgt i den nederlandske nasjonalforsamlingen, der han i 2002 ble parlamentarisk leder for CDA. I februar 2007 fikk han plass i Jan Peter Balkenendes regjering og ble utenriksminister. Mot slutten av denne regjeringens periode var Verhagen i kort tid også minister for utviklingssamarbeid.
Etter at CDA gjorde det dårlig i parlamentsvalget i 2010, og Balkenende trakk seg som partileder, ble Verhagen utpekt til ny partileder. Verhagen var fra 14. oktober 2010 visestatsminister i regjeringen til Mark Rutte, der han også hadde posten som minister for økonomi, landbruk og innovasjon.
I 2013 gikk han ut av politikken og ble leder for bransjeorganisasjonen Bouwend Nederland.
Utmerkelser
Verhagen er offiser av Oranje-Nassau-ordenen og har mottatt det nederlandske Ærestegnet for fortjeneste av det nederlandske utenriksdepartement i gull. I forbindelse med statsbesøk i Norge i 2010 mottok han storkors av Den Kongelige Norske Fortjenstorden. Verhagen er storoffiser av den chilenske Bernardo O'Higgins-ordenen.
Mount Everest-snøskredet i 2014
Mount Everest-snøskredet i 2014 var et snøskred som gikk 18. april 2014 på Mount Everest ved Everest Base Camp. Dette drepte 16 nepalske fjellførere. Pr. 20. april var bare 13 av de omkomne funnet, og søket etter de resterende tre ble avsluttet på grunn av vanskelighetene og faren som letemannskapene ble utsatt for. Noen sherpa-fjellførere ble svært oppbrakte over den lave kompensasjonen som familiene til de omkomne ble tilbudt fra myndighetene og innstilte videre virksomhet for resten av sesongen.
Skredet
Rundt klokken 06.45 lokal tid gikk et snøskred på sørsiden av Mount Everest på en høyde rundt 5,791 moh. Ulykkesområdet, også kalt «popcornmarken», ligger ved isfallene i Khumbudalen. En rekke ustabile isblokker i og over isfallet gjør at klatrere prøver å forsere området tidlig om morgenen før temperaturen stiger. Rundt 30 menn, hovedsakelig sherpa-fjellførere, ble begravet i snøskredet, som ble utløst av fallende isblokker fra den vestre kanten av Mount Everest over isfallet. Fjellførerne må årlig legge og vedlikeholde nye ruter for den aktuelle sesongens klatrere, da forholdene endrer seg gjennom bevegelser i isen.
Omkomne
16 personer døde i skredet. 13 av disse var funnet 20. april, mens de videre leteaksjonene ble innstilt 20. april som følge av at det videre arbeidet var for risikofylt. De resterende tre omkomne var begravet under 80 til 100 meter med is og snø, og ytterligere snøfall gjorde videre leting usikker. Ni andre fjellførere ble skadet i skredet, hvorav tre måtte få akutthjelp på sykehus.
Fire av de drepte sherpaene var fra Solukhumbu-distriktet i Nepal. Fem arbeidet for Discovery Channel, og forberedte en kommende sending hvor Joby Ogwyn etter planen skulle foreta BASE-hopping fra fjellet (en talskvinne for Discovery Channel har senere bekreftet at Ogwyn ikke vil gjennomfore dette). Ingen utlendinger mistet livet. Ifølge fjellklatreren Tim Rippel hadde de som ble tatt av skredet beveget seg langsomt mens de bar utstyr da raset kom. De hadde gått ut tidlig, men de vanskelige forholdene gjorde at de kom langsomt fram.
Mer enn 200 personer har omkommet i klatreulykker i Mount Everest, men denne ulykken er den største enkeltulykken i historien og overgår ulykken i 1996 da åtte utenlandske klatrere døde.
Reaksjoner
I tillegg til de obligatoriske forsikringsordningene som utbetaler 10,000 dollar til fjellførernes familier, har den nepalske regjeringen tilbudt en erstatning på 40,000 nepalske rupi som en umiddelbar hjelp til ofrenes nærmeste pårørende. Myndighetenes tilbud vil bare dekke begravelsesutgiftene og gjorde sherpaene opprørte og ble avslått av deres organisasjon, Nepal Mountaineering Association. Denne hevdet at arbeidet ville bli lagt ned om ikke hele forsikringssummen ble utbetalt til familiene til de omkomne, skadene og savnede. De krevde videre et minnested for de omkomne, en dobling av forsikringsdekningen til 20,000 dollar og at den medisinske behandlingen skulle bli betalt av myndighetene.
21. april ble åtte av de omkomne kjørt seremonielt gjennom Katmandu før de ble kremert i en buddhistisk seremoni.
22. april bestemte de å avlyse hele klatresesongen for 2014. Utenlandske klatrere i området besluttet å forlate dette da de ble utsatt for trusler fra militante sherpaer som truet med voldelige aksjoner mot utenlandske klatrere og mot de sherpaene som fortsatt ønsker å jobbe på fjellet. Ulykken ble brukt i en politisk kamp mot myndighetene i Nepal.
Real Madrid CF i 2019–20
Real Madrid CF ledes av Zinedine Zidane i sesongen 2019–20.
Ice Rink Pinè
Ice Rink Pinè eller Circolo Pattinatori Pinè er en skøytebane i det italienske vintersportsstedet Baselga di Pinè i de italienske alpene.
Banen har kunstis, ligger på 1000 meters høyde, og er en av de raskere utendørsbanene i Europa. Siden banen ble åpna i 1985 har det jevnlig vært arrangert verdenscupstevner på her. I 1995 ble VM for herrer arrangert i Baselga di Pinè, og i 2001 EM.
The Flying Twins
The Flying Twins er en amerikansk stumfilm fra 1915.
Handling
En velstående produsent har to tvilling-døtre. Som følgesvenn har de en kusine, som stifter bekjentskap med en vaudeville-akrobat.
men når dette uønskede forholdet blir oppdaget gifter kusinen seg med en ung kontorist, og tvillingene blir deretter sendt til deres tante Sally på landsbygda samtidig som faren og moren deres er bortreist.
Dominik Schlumpf
Dominik Schlumpf (født 3. mars 1991) er en sveitsisk ishockeyspiller.
Han representerte Sveits under Vinter-OL 2018 i Pyeongchang, hvor han ble utslått i gruppespillet med det sveitsiske landslaget.
DNA-sekvensering
Ved DNA-sekvensering finner man rekkefølgen av nukleotider i et DNA-molekyl eller et helt genom. Biter av sekvenser ble først sekvensert i 1975 (fra bakteriofag Phi X 174). Det første genomet til en frittlevende organisme ble sekvensert i 1995 (Haemophilus influenzae).
Metoder
De første metodene for DNA-sekvensering ble utviklet på midten av 1970-tallet. Maxam og Gilbert publiserte en metode som er basert på basespesifikk kjemisk spaltning, men denne metoden brukes nesten ikke lenger, fordi den trenger farlige kjemiske reagenser. Dessuten er den vanskeligere å automatisere enn Sanger metoden som ble publisert det samme året.
I dag er det flere biokjemiske og bioteknologiske metoder som er beskrevet nedenfor.
Sanger Sekvensering
Dideoxymetoden til Sanger er en såkalt enzymatisk sekvenseringsmetode som ble utviklet av Frederick Sanger og Alan Coulson omkring 1975. Med den første fullstendige genom sekvenseringen av bakteriofagen phi X 174 i 1977 ble metoden publisert, og Sanger mottok Nobelprisen i kjemi sammen med Walter Gilbert i 1980.
Pyrosekvensering («Sequencing-by-Synthesis»)
Pyrosekvensering bruker DNA-polymerase for syntesen av DNA-tråden. Forskjellen fra Sanger metoden er at man kan se at DNA-polymerasen henger på enkelt nukleotider på en nysyntetisert DNA-tråd. Dette blir omformet til en lysblits ved hjelp av enzymer. Lysblitsene kan registreres, og hvert par av lysintensitet og nukleotid gir en eller flere sammenhengende nukleotider av samme type der lengden er proporsjonal til lysintensiteten (et såkalt "homopolymer run", f.eks. AAA for lysintensitet på 3 og nukleotid A).
Utfordringer
Pyrosekvenseringen blir mer og mer et alternativ til Sanger sekvensering. Read lengdene ligger på omtrent 400-500 basepar i den nyeste sekvenseringsgenerasjonen, "GS FLX Titanium", som ble publisert i 2008. Kvalitet av sekvenseringsdataene har blitt bedre i de siste årene, den er ofte målt i andel av feil nukleotider.
Hvilken teknologi man velger for et sekvenseringsprosjekt er ofte avhengig av problemstillingen (de-novo sekvensering [sekvensering av noe nytt], resekvensering av et kjent genom, metagenomiske anvendelser osv.), størrelsen av genomet eller delen av genomet som skal bli sekvensert, tids- og pengeressurser, leselengden som trenges for anvendelsen osv.
Eksterne lenker
Om Maxam-Gilbert- og Sanger-sekvenseringen (engelsk):
Om pyrosekvenseringen (engelsk):
Sekveneerimine
Krisztina Fazekas-Zur
Krisztina Fazekas-Zur (født 1. august 1980) er en ungarsk padler som spesialiserer seg i kajakk flatvann. Hun representerte landet sitt under Sommer-OL 2012 i London, der hun tok gull i K-4 500 meter.
Hun tok gull under Sommer-OL 2016.
Juniperus ashei
Juniperus ashei eller «Ashe Juniper» er en art av bartrær som tilhører einerslekten Juniperus i sypressfamilien. Den vokser i Mexico og i det sørvestre og midtre USA opp til sørlige Mississippi. Hovedbestanden vokser i Texas.
Arten er inntil 15 meter høy, bestanddannende, og har lysegrønne, skjellaktige nåler inntil 2–5 mm lange. Den er oftest særbu med hann- og hunnblomster på ulike individer. Bærkonglene modner på 8-10 måneder til et purpurfarget, 3–6 mm stort bær med 1-2 frø. Hannkonglene er 3–5 mm store, gulbrune, og sprer sitt pollen i november-desember.
Papilio alcmenor
Papilio alcmenor er en sommerfugl i familie-gruppen svalestjerter. Den lever i sørøst i Asia.
Daniel Clowes
Daniel Gillespie Clowes (født 14. april 1961 i Chicago) er en amerikansk tegneserieskaper og filmmanusforfatter. Han er særlig kjent for sitt arbeid med alternative tegneserier, først gjennom serieheftet Eightball der tegneserieromanene Like a Velvet Glove Cast in Iron og Ghost World først ble publisert som føljetonger. Sistnevnte ble også omskrevet til filmmanus av Clowes selv for filmen Ghost World regissert av Terry Zwigoff. På 2000-tallet har Clowes publisert flere originale tegneserieromaner.
Papilio alcmenor
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Paringen skjer ved sammenkobling mellom de to kjønnene.
Larven er radikalt forskjellige fra de voksne, både i levevis og i kroppsbygning. Larven lever som plantespiser.
Papilio alcmenor tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Helgelandske
Helgelandske er et norsk transportselskap basert i Sandnessjøen.
Selskapet gikk inn i landtafikken i 1938 da det etablerte bilruter på Dønna. Etter en rekke oppkjøp av små lokale buss-selskap i 1957, endret selskapet navn til Helgeland Trafikkselskap A/S, og i 1976 fikk det sin første hurtigbåt.
Selskapet har også drevet eget reisebyrå i perioden 1959–2000, samt etablert underselskap innen oljebransjen. Dets visuelle kjennemerke er en grønn stripe mellom to røde striper. I 1998 tok det navnet Helgelandske, som har vært kallenavnet siden starten.
Dets historie er fortalt av Leif B. Lillegaard i Selskapet Vårres som ble utgitt i anledning 125-årsjubileet (1992).
Bilavdelingen
Omfanget av rutebildriften kan illustreres med data fra rutebilstatistikken 1978. Da hadde selskapet 38 busser, 37 lastebiler, 13 tilhengere, 9 kombinerte person- og godsvogner, og et annet kjøretøy. I alt 94 personer var på dette tidspunkt heltidsansatt i bilavdelingen av selskapet.
Bussrutene som ble drevet av Helgelandske ble i 2006 lagt ut på anbud, og dette anbudet ble vunnet av Nordlandsbuss. 1. april 2006 overtok derfor Nordlandsbuss bussrutene Helgelandske hadde drevet.
Endring i eierskap
Helgelandske ble i 2005 kjøpt opp av det franske transportkonsernet Connex sin norske avdeling, Connex Norge med 83,14 % av aksjene. Våren 2007 ble selskapet sammen med Finnmark Fylkesrederi og Ruteselskap og virksomhetene i Nordtrafikk Buss og Nordtrafikk Maritim fusjonert inn i Veolia Transport Nord, som i dag heter Boreal Sjø.
Veolia fortsatte å bruke navnet Helgelandske og farger og symboler fra dette selskapet etter overtakelsen. Fra 2009 ble dette imidlertid erstattet av fargesettingen til Veolia. Nytt navn på virksomheten i Sandnessjøen var Veolia region Helgelandske. Fra 2011 ble Veolia-navnet erstattet med Boreal Transport.
Bad Company (film)
Bad Company er en amerikansk actionfilm fra 2002 regissert av Joel Schumacher, og produsert av Jerry Bruckheimer. Anthony Hopkins og Chris Rock spiller hovedrollene.
Morogoro (region)
Morogoro er en av Tanzanias 30 administrative regioner. Regionshovedstaden er Morogoro. Morogoro grenser til regionene Manyara og Tanga i nord, Pwani og Lindi i øst, Ruvuma i sør og Iringa og Dodoma i vest. Regionen har et areal på 70,799 km² og er dermed den nest største regionen i Tanzania og litt mindre enn den amerikanske delstaten Vest-Virginia. Ved den offisielle folketellingen i 2012 hadde regionen 2,218,492 innbyggere.
Joel Nkaya Bendera er kommisjonær for regionen.
Distrikter
Regionen Morogoro er administrativt delt inn i seks distrikter. Innbyggertallene som er oppgitt nedenfor stammer fra folketellingen i 2012.
Husodden flyplass
Husodden flyplass er en flyplass som ligger på halvøya Husodden på vestsiden av Randsfjorden, i Søndre Land kommune i Innlandet fylke. Plassen ligger like sør for Fluberg bru.
De siste årene er det hver sommer arrangert møter for småfly med hjul og for sjøfly på plassen. Rundt halvøya er det flere små sandstrender. Dette er antagelig en av de mest idylliske småflyplassene i Norge.
Det er mulig å ta sjøfly opp for å fjerne flottører, for deretter å ta av fra rullebanen med hjul.
Frekvens 123,5 MHz. PPR (Prior permit required) 4141 1642.
Bad Company (film)
Sammendrag
Et oppdrag for å plukke opp en stjålet koffertbombe slår feil, og CIA-agent Kevin Pope (Chris Rock) blir drept. Han jobber undercover som antikvitetshandler under navnet Michael Turner. CIA, som er desperate etter å fullføre oppdraget, oppdager at Kevin Pope har en tvillingbror, Jake Hayes (også spilt av Chris Rock), som ble separert rett etter fødselen. Hayes selger falske billetter til konserter og fotballkamper, og arbeider ved små nattklubber i New Jersey for å få endene til å møtes. Kjæresten hans, Julie (Kerry Washington) har gått lei av å vente på at han skal bli voksen, så hun slår opp med ham og flytter ut.
CIA rekrutterer Hayes og begynner å trene ham til et oppdrag som skal finne sted i Praha i Tsjekkia. Agent Oakes (Anthony Hopkins) leder operasjonen, og han plasserer Hayes i Popes leilighet på Manhattan for å lokke frem de som drepte broren hans. Hayes blir angrepet, men kommer uskadd fra det. Han besøker fostermoren sin, og blir funnet av Oakes som overtaler ham til å fullføre oppdraget. De reiser til Praha, og Hayes - som utgir seg for å være sin døde bror - møter de som skal selge koffertenbomben. Selgeren, Adrik Vas, er en tidligere russisk oberst med bånd til den russiske mafiaen. Når de ankommer hotellet blir Hayes møtt av brorens eks-kjæreste Nicole (Garcelle Beauvais). I den tro at Hayes er sin bror, spiser Nicole middag med ham før paret blir overfalt av rivaliserende kjøpere til bomben. Nicole skjønner at Hayes ikke Pope, og hun vender tilbake til sin jobb for CNN.
Hayes og Oakes har et nytt møte med Adrik Vas og de stjeler aktiveringskodene til bomben. Rett før de skal inngå en avtale, viser det seg Vas og hans menn planlegger å selge bomben til den rivaliserende kjøperen som tilhører en terror-organisasjon. Terroristene oppdager at de ikke kan detonere bomben på grunn av de manglende aktiveringskodene, så de kidnapper Julie. Hayes overgir seg for å redde kjæresten sin, og terroristene får tilbake kodene. CIA klarer å spore bomben til Grand Central Station hvor de finner bomben og lederen Dragan Adjanic (Matthew Marsh), som har startet nedtellingen på bomben.
FC Paços de Ferreira
Futebol Clube Paços de Ferreira er en portugisisk fotballklubb fra byen Paços de Ferreira i distriktet Porto. Klubben ble grunnlagt i 1950 og lagets draktfarger er gule med røde og grønne detaljer, mens bortedraktene er hvite med svarte detaljer og svart underdel. FC Paços de Ferreira spiller sine hjemmekamper på Estádio da Mata Real.
Historie
Klubben startet under navnet Sport Club Pacense i 1930-årene og spilte i lavere divisjoner frem til 1950-årene. I november 1950 skiftet klubben til nåværende navn, men fortsatte å spille i lavere divisjoner utover 1960- og 1970-årene. I 1991 rykket laget opp fra Liga de Honra, og med unntak av 2004/2005-sesongen, så spilte klubben i landets øverste divisjon.
Paços de Ferreira endte opp på en respektabel sjetteplass i serien under 2006/2007-sesongen og ble kvalifisert til UEFA-cupen 2007/08, hvor klubben røk ut allerede i første runde mot nederlandske AZ Alkmaar. Klubben spilte seg også frem til finale i det portugisiske cupmesterskapet Taça de Portugal i 2009, som de tapte til fordel for FC Porto. Paços de Ferreira ble likevel kvalifisert til spill i UEFA Europa League 2009/10 for sin finaledeltagelse på grunn av at Porto allerede var kvalifisert til europacupspill gjennom sin plassering i serien. Paços de Ferreira ble omsider slått ut i tredje kvalifiseringsrunde til fordel for israelske Bnei Yehuda Tel Aviv.
Majestetsfornærmelse
Majestetsfornærmelse (fransk: lèse majesté) er det juridiske begrep for det at noen med ord eller handling ærekrenker en monark.
Danmark
Det lovmessige grunnlag for begrepet majestetsfornærmelse finnes i dansk straffelovs § 115, som lyder:
§ 115. Begås, uden at forholdet falder ind under §§ 112 og 113, nogen af de i kapitlerne 25, 26 og 27 omhandlede forbrydelser mod kongen eller den, der med hjemmel i forfatningen fører regeringen, forhøjes de i de nævnte bestemmelser foreskrevne straffe indtil det dobbelte.
Begås nogen af de nævnte forbrydelser mod dronningen, enkedronningen eller tronfølgeren, kan straffen forhøjes med indtil det halve.
Handlingene som skal til for å begå majestetsfornærmelse, er de samme som handlingene for vanlig fornærmelse. Disse beskrives i den samme lovs § 267, som lyder:
Norge
Straffeloven av 2005, som trådte i kraft i 2015, har ikke særbestemmelser om majestetsfornærmelse, men ved integritetskrenkelse av Kongen eller medlemmer av kongehuset regnes krenkelsen normalt som grov.
Den gamle straffeloven av 1902, § 101, fastsatte bot eller inntil fem års fengsel for majestetsfornærmelse. Etter § 103 krevde påtale befaling eller samtykke fra kongen.
Thailand
Thailand har blant verdens strengeste lovgivning for majestetsfornærmelse. Det tradisjonelle thailandske rettssystemet var basert på utøvelse av makt gjennom kongelige representanters stilling, ikke gjennom anvendelse av lovtekst, som i stedet ble oppbevart og behandlet som hellige skrifter. Skriften fra 1805, Tre Segl, beskrev hundrevis av måter å begå majestetsfornærmelse på, med straff alt fra halshugging til benådning. Majestetsfornærmelse har vært en del av skreven thailandsk lov siden 1908. I 1932, da Thailands monarki ikke lenger var absolutt, og en skreven thailandsk grunnlov trådte i kraft, hadde også denne lovtekst som forbød majestetsfornærmelse. Etter 1932 så majestetsfornærmelse ut til å ha en nedgang, men endringen i straffeloven i 1957, der majestetsfornærmelse skulle gå under rikets sikkerhet, medvirket til at loven gjenoppsto. I 1976 ble loven strammet inn til å gjøre straffen til ikke mindre enn tre og ikke høyere enn femten år.
Kapittel 2, seksjon 8 av Thailands grunnlov av 2007 lyder:
I november 2022 begynte straffedomstolen vitneavhør i etterkant av en hendelse under demonstrasjonene i oktober 2020 der fem personer var siktet for brudd på den sjelden brukte thailandske straffelovens § 110. Personene var anklaget for å ha «krenket dronningens frihet». Saken anses som en av de viktigste i den politiske sfæren i landet, fordi straffen for å bryte denne paragrafen er svært streng. De tiltalte risikerer fengsel fra 16 til 20 år, livsvarig fengselsstraff, eller dødsstraff.
Ernest C. Gaston kullkraftverk
E. C. Gaston kullkraftverk er et kullkraftverk i delstaten Alabama i USA. Det har en installert produksjonskapasitet på 2013 MW, fordelt på 5 turbiner. Dette er et delstatens nest største kraftverk målt etter effekt. Brenselkilden er høyverdig kull. Operatør er Alabama Power, heleid av Southern Company.
Totale utslipp av CO2 i 2007 var 12,2 mil ltonn.
MK «Osa» (1914)
MK «Osa»  var en norsk lokalrutebåt.
San Juan County
San Juan County er navnet på fire fylker i USA:
Nemko
Nemko Group AS er et norsk konsern som gjennom sine datterselskaper tilbyr test-, inspeksjons- og sertifiseringstjenester for produkter, personell og systemer over hele verden.
Det opprinnelige NEMKO (Norges Elektriske Materiellkontroll) ble opprettet i 1933 som en institusjon for obligatorisk og nasjonal godkjenning av elektrisk utstyr som skulle markedsføres og selges i Norge og dermed tilkobles det offentlige strømnettet. Senere ble også testing av krav for radiostøy en del av godkjenningsregimet.
I 1990, da Norge ble en del av EØS, ble EEC-direktivene for sikkerhet (European Community Directives for product safety) implementert, og de obligatoriske nasjonale kravene frafalt. NEMKO ble omgjort til et uavhengig, selveid selskap med et rådgivende utvalg sammensatt av representanter for ulike aktører (industri- og handelsorganisasjoner, forbrukergrupper, el-selskaper, osv.) som det høyeste tilsynsorgan. NEMKO etablerte samtidig Nemko AS som utgjorde det sentrale driftsselskapet og var ansvarlig for det som i dag kalles Nemko Group.
Siden 1992 har både omfanget av tjenester og den globale tilstedeværelsen til Nemko økt betraktelig.
Per 2023 tilbyr Nemko på verdensbasis testings- inspeksjons- og sertifiseringstjenester for produkter og systemer, og har 20 kontorer i 12 land.
Himmeldisken fra Nebra
To buer av gull er blitt påført disken etter at solen, månesigden og stjernene er blitt portrettert. Den ene buen er falt av, men det finnes merker av den. Buene markerer vinkelen mellom vintersolverv og sommersolverv. Siste hånd på verket er buen i bunnen som er markert med tre streker. Dens betydning er ukjent; den har blant annet blitt tolket som et solskip, som melkeveien og som en regnbue.
Bronsedisken er den eldste kjente fremstilling av stjernehimmelen. Den er datert til 1600 f.Kr., og er en kulturgjenstand fra Úněticekulturen. Siden 2002 har den tilhørt Landesmuseum für Vorgeschichte i Halle i Sachsen-Anhalt, Tyskland.
Artefakten ble oppdaget den 4. juli 1999 av gravrøvere, og ble gravd frem sammen med to bronsesverd, to økser, et stemjern og fragmentene av to spiralformede armbånd. Det arkeologiske funnstedet befant seg på forhøyningen Mittelberg i Ziegelrodaskogen innenfor den tidligere kommunen Ziegelroda (fra 2004 en del av Querfurt) i den daværende Saalkreis (fra 2007 innlemmet i Saalekreis) i Sachsen-Anhalt. Mittelberg ble i 2009 en del av bykommunen Nebra i Burgenlandkreis, og denne byen har gitt artefakten dens navn.
Oppdagelsen
Disken dukket opp i antikvitets-markedet i 2001 av en anonym selger som hevdet å ha oppdaget gjenstanden med en metalldetektor den 4. juli 1999. Slike arkeologiske gjenstander tilhører staten Sachsen-Anhalt, og etter en politirazzia i Basel, Sveits ble gjenstanden tilgjengelig for stats-arkeologen dr. Harald Meller. Etter politiavhør ledet eierne politi og arkeologer til stedet hvor disken ble funnet, sammen med to bronse-sverd, to økser, et stemjern og fragmentene av spiralformede armbånd.
Arkeologer bekreftet påstandene om bronse-gjenstander på funnstedet og fant samsvar mellom jordfunn på stedet og på gjenstandene. Disken og andre oppdagede gjenstander befinner seg i Forhistorisk statsmuseum (Landesmuseum für Vorgeschichte) i Martin-Luther-Universität Halle-Wittenberg i Sachsen-Anhalt, Tyskland. De to plyndrerne ble dømt til 4 og 10 måneders fengsel av domstolen i Naumburg i september 2003. Anken til en høyere domstol førte til 6 og 12 måneders fengsel.
Funnstedet befinner seg i et område med forhistoriske bosetninger, og omkranser toppen av det 252 meters høye Mittelberg i Ziegelroda-skogen, ca. 60 km vest for Leipzig. Skogen inneholder omkring 1000 gravhauger, og har vært bosatt siden neolittisk tid. Omkretsen er orientert slik at solen alltid står opp bak «blokksberg», den høyeste fjelltoppen i fjellkjeden Harz ca. 80 km i nordvest.
Mtwara (region)
Mtwara er en av Tanzanias 30 administrative regioner. Regionshovedstaden er byen med samme navn. Mtwara ligger i det sørøstlige hjørnet av Tanzania, og grenser til Indiahavet i øst, Mosambik i sør, Ruvuma i vest og Lindi i nord. Regionen har et areal på 16,707 km², og hadde ved den offisielle folketellingen i 2012 1,270,854 innbyggere. Anatoli A. Tarimo er kommisjonær for regionen.
Himmeldisken fra Nebra
Datering
Dateringen av disken bygger på dateringen av andre gjenstander fra bronsealderen, som ble funnet på samme sted. Øksene og sverdene stammer fra Úněticekulturen. Barkpartikler fra bjørk på et av sverdene er karbondaterte til mellom 1600 og 1560 f.Kr. Partiklene forteller når sverdene ble gravlagt, selv om de kan ha eksistert forut for dette.
Mtwara (region)
Utviklingen av Mtwara-regionen har vært begrenset på grunn av mangelen på vei- og energiinfrastruktur. Hovedveien mellom Dar-es-Salaam, Kibiti, Lindi og Mtwara har blitt bedre med ferdigstillingen av Mkapabroen over Rufiji.
Himmeldisken fra Nebra
Datering
Røntgenstråle-analyser foretatt av E. Pernicka, ved Technische Universität Bergakademie Freiberg, har påvist at diskens kobber stammer fra Mitterberg i Østerrike, mens gullet er hentet fra Karpatene. Kobber fra Bottendorf i nærheten av Nera er ikke benyttet. De færreste gjenstander av kobber er imidlertid oppdaget der de opprinnelig ble smeltet.
Yeosu
Yeosu (Yeosu-si) er en by i provinsen Sør-Jeolla i Sør-Korea.
Himmeldisken fra Nebra
Diskens konstruksjon
Forskning viser at disken ble konstruert i fire etapper:
Yeosu
Byen skal være vertskap for verdensutstillingen i 2012. Den nye Yi Sun-sin-brua knytter byen sammen med Gwangyang, og skal etter planen åpne i mai 2012.
15. januar 2007 ble det i en grop som ble benyttet til gravsted fra Jeulmun keramikk perioden 2000 f.kr. funnet skjeletter av to mennesker som omfavner hverandre i døden. Funnet ble gjort i Ando-ri.
Suzerenitet
Suzerenitet betyr opphøyet over en annen stat. Begrepet brukes i folkeretten som en motsetning til halvsuverenitet. Når en stat eller nasjon utøver et protektorat over en annen stat sies det at den utøvende staten har suzerenitet.
Slipknot
Slipknot er et amerikansk heavy metal band fra Des Moines, Iowa, som ble dannet i 1995. Et av Slipknots varemerker er deres «anonymitet» ved å bruke masker på offentlige bilder og filmklipp på konserter. Imidlertid har de vist seg uten masker på intervjuer og noen av medlemmene i bandet, som Corey Taylor og Jim Root (ikke lenger medlem av Stone Sour), kan man finne i bandet Stone Sour, og trommeslageren Joey Jordison (ikke lenger medlem av Slipknot) i glam metal-bandet Murderdolls. Den eneste som har holdt seg helt anonym, og ikke engang har snakket i et intervju, er sampler og pianist Craig Jones. Bandets medlemmer omtales ofte med et nummer istedenfor deres egentlige navn.
De første årene
De første sangene ble laget i 1993. En del av sangene på musikkalbumet Mate.Feed.Kill.Repeat, og de andre kommende albumene, ble skrevet på denne tiden. Shawn Crahan var trommeslager, og det var han som kom på ideen om å ha tre trommer i bandet, da det skapte en kraftfull lyd. De hadde sin første konsert i 1995 på en klubb ved navn «The Love Shack». Bandet opptrådte da uten masker og kalte seg for «Pyg System». Dette var den eneste konserten med gitaristen Donnie Steele, som kort tid etter sluttet.
Debutalbum
I 1995 begynte bandet å spille inn sitt første musikkalbum kalt Mate.Feed.Kill.Repeat, som kom ut i 1996. Opplaget var på kun 1 000 eksemplarer og utgitt av et lite selskap i Nebraska. Mange av sangene på dette albumet ble utgitt på nytt på de neste albumene. Det første albumet var en demo, og den førte til at en del plateselskap ble oppmerksom på gruppen. Roadrunner Records ønsket å signere kontrakt med dem, men kun om de arbeidet mer med sangene. Slipknot skaffet seg da Corey Taylor som ny vokalist. og flyttet Colsefini over til plassen bak trommene, noe som førte til at han sluttet.
I 1997 fikk de endelig kontrakt med Roadrunner Records og utga deretter ytterligere en demo; Roadrunner Records Demo, i 1998. Denne ble trykket i underkant av 2 000 eksemplarer. Året etter, i juni 1999, ble deres selvtitulerte debutalbum Slipknot utgitt, produsert av Ross Robinson. Det samme året turnerte bandet på Ozzfest og begynte nå få en fast tilhengerskare. På begynnelsen av 2000 ble albumet tildelt platinaplate som det første bandet på plateselskapet. I juli 2001 kalte Q magazine albumet for et av «de 50 tyngste album gjennom tidene».
Iowa
Bandets andre album, Iowa, ble utgitt i 2001. Responsen var meget imøtekommende og Jason Arnopp fra Kerrang! kalte albumet for «Et vakkert imøtekommende hat». og David Fricke fra Rolling Stone kalte utgivelsen for «den første gode plate fra nu-metall-æraen». Albumet ble plassert som nummer 3 på Billboards hitliste og havnet på førsteplass i Storbritannia.
På sommeren 2001 turnerte bandet en gang på Ozzfest og på slutten av året dro de på turneen som ble kalt for «The Pledge of Allegiance Tour med System of a Down». I forbindelsen med denne turneen ble det utgitt et konsertalbum, Pledge of Allegiance Tour: Live Concert Recording. Slipknot opptrådte også på en konsertscene i filmen Rollerball fra 2002 hvor deres sang «I am Hated» også ble benyttet som lydspor. Singlen «Left Behind» fra Iowa ble nominert til en Grammy i 2002, men vant ikke.
La Folie du Docteur Tube
La Folie du Docteur Tube er en fransk stumfilm fra 1915.
Slipknot
Mot en pause
Sent i 2003 begynte Slipknot å skrive og spille inn med musikkprodusenten Rick Rubin, som tidligere hadde arbeidet med artister som Johnny Cash, Red Hot Chili Peppers, og Slayer. De utga deres tredje album som ble kalt for Vol. 3: (The Subliminal Verses).
Robert Cherry fra Rolling Stone skrev at albumet «eksperimenterte med nye ekstremer, som i Slipknots tilfelle betydde melodiklingende og tradisjonell sangstruktur». I 2004 var bandet for tredje gang på turné med Ozzfest. Tidlig i 2005 dro bandet på «The Subliminal Verses»-turné sammen med Shadows Fall og Lamb of God.
La Folie du Docteur Tube
Handling
Men for å først teste ut effekten prøver han ut stoffet på assistenten hans, en hund, seg selv og to unge par.
Slipknot
Mot en pause
Flere bandmedlemmer samarbeidet med andre musikere på CD-en Roadrunner United: The All-Star Sessions som ble utgitt i oktober 2005.
Slipknot utga deretter et konsertalbum med opptak fra Phoenix, Las Vegas, Singapore og Tokyo. Albumet fikk navnet 9.0: Live og ble utgitt i november 2005. Albumet landet på 17.-plass på Billboard 200-albumhitliste. I 2006 vant bandet en Grammy i kategorien «Best Metal Performance» for singlen «Before I Forget». Deres tredje DVD, Voliminal: Inside the Nine, kom ut den 5. desember 2006.
Corey Taylor fortalte i et intervju med VH1 at bandet ville ta en pause fram til 2008 slik at medlemmene kunne arbeide med andre prosjekter. Corey Taylor og James Root er begge med i Stone Sour. Joey Jordison er med bandet Murderdolls, mens Chris Fehn er mest opptatt av å spille golf.
Grand Auxerrois
Grand Auxerrois er et AOC vindistrikt i det nordlige Burgund i Frankrike. Distriktet ligger i områdene tett rundt Chablis. Grand Auxerrois og viner fra departementet Yonne (inkludert Chablis), utgjorde på slutten av 1800-tallet over 40 000 hektar, og var en storleverandør av vin i midt-Frankrike. Nedgangen kom først med vinlusen phylloxera, som raserte store deler av europeisk vinproduksjon for deretter å bli forbigått i jernbaneutbyggingen og etterlatt som et av de fattigste jordbruksdistriktene i Frankrike. Først på slutten av 1900-tallet begynte regionen å bygge seg opp igjen.
Slipknot
Det fjerde studioalbum
Det fjerde studioalbumet All Hope Is Gone ble utgitt 26. august 2008. Albumet har store endringer i sjangeren og har mer groove og death metal. Bandet har fortalt i et intervju at for hvert musikkalbum legger de vekt på å gå nye musikalske veier, for å unngå å repetere seg selv og finne nye måter å spille på. Etter at albumet var utgitt og etter de hadde sin USA-turné, erklærte Corey Taylor at Slipknot ville ta en liten pause fra musikken.
Grand Auxerrois
På disse kalksteinsjordene produseres vinene hovedsakelig fra de tradisjonelle Burgund-sortene Chardonnay og Aligoté for hvite, og Pinot Noir og Gamay for de røde. Den historiske Burgund-druen, César, brukes i små mengder i visse Irancy-viner. Det finnes også et unntak i Saint-Bris, hvor vinmakere produserer aromatiske hvitviner fra Sauvignon Blanc-druen.
Klassifisering
I vinregionen Burgund brukes betegnelsen Climat og Lieux-dits (entall: Lieu-dit) på vinmarker. AOC (Appellation d'origine contrôlée) «Kontrollert opphavsbetegnelse», er et fransk sertifiseringssystem for kvaliteten på ulike vinmarker, ikke vinen i seg selv. Det er garanti for ektheten, ikke kvaliteten. Alle druer må være dyrket innenfor et bestemt geografisk område. Oppmålt og nedtegnet av INAO (kontrollorganet for AOC). Dette er den høyeste kategorien inne fransk vin og gjelder kun terroir-viner - at det såkalte terroir kan smakes i vinen. Dette franske uttrykket kan kanskje oversettes med «typisitet». Det at smaken på vinen er typisk for akkurat det området. Det franske cru-systemet er ikke teknisk sett en klassifisering av vinkvalitet per se, men kun ment å indikere det store potensial som ligger i vinmarken og dets evne til å vise sitt terroir, typisitet.
Villages
Følgende kommuner er tildelt Village-status innen AOC.
Irancy
Kun rødvin av pinot noir og César. Området ligger 15 km sør for byen Auxerre, sørvest av Chablis. En langvarig bruk av navnet «Bourgogne Irancy» ble offisielt godkjent i 1977 og forfremmet til kommunevin «Irancy» i 1999 (AOC Village). Av en produksjon på 159 hektar (2011), er cirka 5 hektar brukt til César. Ifølge Oz Clarke i Grapes & Wines gir César en mørkerød, tanninrik og nokså brutal vin. Produksjon (2007-2011) er 7374 hektoliter, tilsvarende 980 000 flasker.
Saint-Bris
Kun hvitvin av Sauvignon blanc og Sauvignon Gris. Saint-Bris-le-Vineux er det eneste distrikt i Burgund som dyrker Sauvignon Blanc-druen. Appellasjonen Saint-Bris ble opprettet i 2003 og erstatter tidligere appellasjon Sauvignon De Saint-Bris. Areal 134 hektar (2011), produksjon på 8071 hektoliter (2007-2011), tilsvarende 1 073 000 flasker.
Vézelay
Hvitvin av chardonnay. Appellasjon village fra 2017. På 1800-tallet dekket området 500 hektar med vinmarker. Dette ble utradert av phylloxera (dvergbladlus) i 1884. Først på 1970-tallet startet ildsjeler med å bygge opp regionen. I dag er det plantet cirka 70 hektar med en produksjon på 366 000 flasker.
Bourgogne Chitry
Produserer rødvin, hvitvin og litt rosévin. Fikk i 1993 tillatelse å tilføye landsbynavnet Chitry etter Bourgogne. Chitry er nær nabo til Chablis, kun 9–10 km i luftlinje. Produksjon på cirka 290 000 flasker hvitvin og 180 000 med rød og rosé (2007-2011).
Bourgogne Côte Saint-Jacques
Appellasjon i Joigny distriktet. Det aller nordligste vindistriket i Burgund. Mest rødvin av pinot noir og pinot gris (cirka 100 000 flasker), men også litt hvit fra chardonnay (1900 flasker).
Bourgogne Côtes d'Auxerre
Fra 1993 tildelt rettigheten til å tilføye vinregionen Côtes d'Auxerre etter Bourgogne. Produksjon på cirka 560 000 flasker hvitvin og 780 000 med rød (2007-2011).
Bourgogne Coulanges-la-Vineused
Fra 1993 tildelt rettigheten til å tilføye vinregionen Coulanges-la-Vineuse etter Bourgogne. Produksjon på cirka 124 000 flasker hvitvin og 590 000 med rød (2007-2011).
Bourgogne Tonnerre
Vinregionen Tonnerre ble opprettet i 2006. Hvitvin av chardonnay med cirka 300 000 flasker (2007-2011). På samme måte som de andre, lå produksjonen nede etter phylloxera. Først så sent som i 1987 ble det satt i gang tiltak for å gjennopplive regionen.
Tania Vicent
Tania Vicent (født 13. januar 1976 i Laval i Québec) er en canadisk skøyteløper som deltok i de olympiske vinterleker 1998 i Nagano, 2002 i Salt Lake City, 2006 i Vancouver og 2010 i Vancouver.
SK 917 har nettopp landet
SK 917 har nettopp landet var en nordisk krimserie på fire episoder som gikk på NRK i 1983. Den var produsert av Nordvision. Hallvard H. Blekastad var produksjonsleder, mens manus var ved Michael Grundt Spang og Kjell Syversen. De to forfatterne skrev manuset i 1981 og vant førsteprisen ved Nordvisjons store krimkonkurranse i Stockholm.
Serien ble en stor publikumssuksess i Norge.
Det meste av opptakene ble gjort i Holmenkollen Park Hotel. Rundt 50 mennesker var involvert i produksjonen. Innspillingen foregikk fra 14. februar til 30. april 1983.
Mokpo
Mokpo (Mokpo-si) er en by i provinsen Sør-Jeolla i Sør-Korea.
Byen er endeholdeplass for høyhastighetsbanen Korea Train Express, som går mellom Mokpo, Seoul og Busan.
Jakob Schetelig
Jakob Grubbe Cock Schetelig (født 18. desember 1875 i Asker, død 17. oktober 1935 i Oslo) var en norsk geolog, kjent for sin kartlegging av Oslofeltet.